Dub korkový

Dub korkový (mimo taxonómie alebo staršie: korkový dubkorkový. In: Slovník slovenského jazyka (Peciar)korok. In: Slovenský náučný slovník II. 1932. S. 257 ; zastarano: korok, korek, korkový strom, pantoflový stromkorek. In: Slowár Slowenskí Češko-Laťinsko-Ňemecko-Uherskí, svída/svíb(a)/svidna; lat. Quercus suber) je listnatý strom z čeľade bukovité (Fagaceae).

 Opis 
Dub korkový dosahuje výšku až okolo 20 m. Listy sú striedavé, oválne a nepravidelne vykrojené, veľké až 10 cm. Borka je hrubá až 10 cm a odlupuje sa vo veľkých plátoch z ktorých sa získava prírodný korok. Súkvetie sú jahňady. Plodom sú žalude s veľkosťou 3 cm.

 Výskyt 
Domovina duba korkového je v oblasti Stredomoria, na Pyrenejskom polostrove a v severnej Afrike. 

 Stanovištia 
Dub korkový sa pestuje na plantážach na otvorených svetlých plochách.

 Použitie 
Dub korkový sa využíva na získavanie prírodného korku olupovaním borky v intervaloch 6 až 12 rokov. Prvá úroda sa môže vykonať asi po 25 rokoch od výsadby, ale kvalitný korok na výrobu zátok sa získava až po tretej úrode. Korok z prvých zberov sa spracováva prevažne na dekoratívne účely.

 Iné projekty 

Zdroje

Kategória:Bukovité
Kategória:Listnaté stromy